Kaine, aber au gaar kaine vo de Zueschauer het noch der näggschte Schou gsait: "Daas kann yych au!"  Der Schwyzer und 3fachi Dytschi Maischter Rich isch en usgwiisene Spezialischt fir Hip Hop und Breigdans (Breakdance), är stellt au raffinierti Choreografyye (au  fir bikannt Staars) zämme. Wie am Noomidaag, numme no uffwielender, no rasanter und no schnäller isch er mit syynere Schougruppe "Dance Nation Rich" ummegwiirblet, het Keerperisolazioone, schnälli Drillige und Spring aaber au Richtigswäggsel wo me nit het voorhäärgsee zaigt und Biweegige mit ere soone Pauer, Prezisioon und Schnällikait, dass aim Heeren und See vergangen isch. D Bigaischterigsstiirm vom Publikum hän der ganzi Saal loo erzittere.